Diari Oficial de la Generalitat Valenciana


Sumari del DOGV 9616, del 13-06-2023 (2023/6510)

Extracte de la Resolució de 30 de maig de 2023, del vicerector d'Internacionalització i Multilingüísme de la Universitat de València, per la qual s'aprova la convocatòria del programa de mobilitat «Erasmus Pràctiques» de la Universitat de València per al curs acadèmic 2023-2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9616

Data del DOGV
:   13-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6510


Data del document
:   06-06-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 30 de maig de 2023, del vicerector d'Internacionalització i Multilingüísme de la Universitat de València, per la qual s'aprova la convocatòria del programa de mobilitat «Erasmus Pràctiques» de la Universitat de València per al curs acadèmic 2023-2024. [2023/6510]  
BDNS (identif.): 701687.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/701687)  
  
Primer. Beneficiaris  
Requisits generals:  
Podrà ser beneficiari d'aquestes beques l'estudiantat de la Universitat de València que no haja realitzat estades prèvies dins del programa «Erasmus» -estudis i pràctiques- que, sumades a la qual se sol·licita, superen el total de 12 mesos (24 mesos per als graus de Medicina, Odontologia, Farmàcia i doble grau en Farmàcia i en Nutrició Humana i Dietètica per ser titulacions des de les quals es pot accedir al doctorat). En el còmput d'aquests 12 o 24 mesos també s'inclouran:  
  
a) Les estades «Erasmus» que s'hagen realitzat sense finançament econòmic.  
b) Les estades «Erasmus» que haguera gaudit l'estudiant/a en cursos anteriors en el marc del programa «Erasmus».  
Requisits específics per a la modalitat A (pràctiques curriculars):  
  
a) Estar matriculat/ada durant el curs 2023-2024 en una titulació oficial (grau o màster) de la Universitat de València.  
b) No tindre superades les assignatures de pràctiques curriculars integrades en la titulació oficial per a la qual se sol·licita la beca.  
c) Tindre assignada una pràctica curricular integrada, confirmada per l'entitat d'acolliment corresponent i per la Comissió de Pràctiques del Centre.  
Requisits específics per a la modalitat B (pràctiques per a recentment titulats/des):  
a) Finalitzar els estudis de la titulació oficial de la Universitat de València per a la qual se sol·licita la beca (grau o màster) durant el curs acadèmic 2022-2023  
b) Comptar amb l'acord per a la realització de la pràctica.  
Pràctiques extracurriculars per estudiants de FORTHEM:  
La Universitat de València participa en l'Aliança d'Universitats Europees de la Universitat de València FORTHEM, que fomenta la realització de pràctiques en les universitats que formen part de l'aliança.  
L'estudiantat de la Universitat de València que participe en FORTHEM podrà sol·licitar una beca «Erasmus Pràctiques» recollida en aquesta convocatòria per a la realització de pràctiques extracurriculars.  
Les persones sol·licitants hauran de presentar la seua sol·licitud de pràctiques FORTHEM a través del formulari de la modalitat A.  
Els requisits, condicions i documentació a presentar es regularan per la normativa pròpia de l'aliança FORTHEM.  
  
Segon. Objecte  
Beques «Erasmus Pràctiques» de la Universitat de València per al curs 2023-2024.  
  
Tercer. Bases reguladores  
Estan en l'annex I de la convocatòria i es publiquen en el Tauler d'Anuncis de la Universitat de València (https://webges.uv.es/uvTaeWeb/) i en la següent url: https://go.uv.es/practiques/convocatoria\_Erasmus\_23\_24  
  
Quart. Quantia  
La quantia de la beca serà de 500, 450 o 400 euros mensuals, depenent del país on es realitze la pràctica. Es finançaran un màxim de dotze mesos. En funció del pressupost assignat finalment pel SEPIE (Servei Espanyol per a la Internacionalització de l'Educació), es podrà modificar el màxim de mesos finançats per la beca en la present convocatòria.  
  
A més, l'estudiantat d'entorns desfavorits rebran una ajuda addicional de 250 euros al mes. El nombre total de beques estarà supeditat a l'adjudicació de mobilitats que la Unió Europea concedisca a la Universitat de València per al programa «Erasmus+» en la convocatòria 2023.  
  
  
Cinqué. Termini de presentació de sol·licituds  
Des de l'endemà a la seua publicació i fins al 14 de juliol de 2023  
  
Per a la modalitat A i B, a més, s'estableixen altres tres terminis, supeditats a l'existència de vacants en els períodes de sol·licitud immediatament anteriors:  
- Segon termini: del 2 al 20 d'octubre de 2023, tots dos inclosos.  
- Tercer termini: del 17 de gener al 16 de febrer de 2024, tots dos inclosos.  
- Quart termini: del 10 al 30 d'abril de 2024, tots dos inclosos.  
  
Sisé. Altres dades  
Les persones interessades presentaran la seua sol·licitud a través del formulari en línia -Expedient Erasmus Pràctiques 2023-2024- en la Seu Electrònica UV de la Universitat de València.  
  
València, 6 de juny de 2023.La rectora, p. d. (DOGV de 30.05.2022), el vicerector d'Internacionalització i Multilingüisme: Carlos Cecilio Padilla Carmona.